

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 021-05/18-01/8**

**URBROJ: 2198/31-02-18-2**

**U Gračacu, 19. prosinca 2018. g.**

ZAPISNIK

12. sjednice Općinskog vijeća Općine Gračac održane 19. prosinca 2018. godine s početkom u 17,00 sati u općinskoj vijećnici.

Predsjednik Općinskog vijeća Tadija Šišić pozdravlja nazočne te moli Bojanu Fumić za poimenično prozove vijećnike radi utvrđivanja kvoruma.

NAZOČNI: Tadija Šišić, Ružica Tulumović, Viktor Kupčak, Berislav Crepulja, Kata Brčina, Ivana Tomić, Milorad Stanisavljević, Momir Japundžić, Tomo Delač, Slavica Miličić, Rade Dubajić.

NENAZOČNI: Goran Đekić, Nebojša Rađenović

Pri prozivanju je nazočno 11 od 13 vijećnika, stoga postoji kvorum za pravovaljano održavanje sjednice.

OSTALI NAZOČNI: općinska načelnica Nataša Turbić sa zamjenikom Robertom Jukom, pročelnica Jedinstvenog upravnog odjela Općine Gračac Bojana Fumić te službenice Nikolina Benić, Nataša Tunjić, Anka Šulentić, Svjetlana Valjin; direktor „Gračac čistoća“ d.o.o. i „Gračac vodovod i odvodnja“ d.o.o. Marko Gale.

Predsjednik otvara aktualni sat u 17, 08.

Slavica Miličić: cesta u Mazinu, već sam pitala za nju, nije očišćena, pitanje je hoće li se u to selo uopće moći do proljeća, zaselak u kojemu su Dane Vojnović, Jovica Širić i stariji ljudi, bitno je zbog dostave lijekova, namirnica?

Tomo Delač: osobno me zanima i moje prijatelje koliko imamo djece upisno u srednjoj školi, koja su u njoj odjeljenja, da li su popunjena ili nisu? Drugo pitanje je vezano uz naplatu ovih naših OPG-ovaca, da li je Općina Gračac uspjela i koliko uprihodovati od tih OPG-ovaca koji su dobili silne milijune?

Rade Dubajić: postoji ponuda tvrtke Colas za asfaltiranje nerazvrstanih cesta, odvojak Podastrana, odvojak Zaklopac od ceste 6311 i nastavak Dalmatinske, mi smo to predvidjeli samo za Podastranu, ne znam znate li, ali ponuda se čini u redu jer moglo bi se puno više napraviti, mi smo 350 tisuća samo za jednu predvidjeli.

Načelnica prvo odgovara Radi Dubajiću: predstavnik tvrtke je došao u Općinu Gračac nakon razgovora s Gospićem i Perušićem, imaju slična iskustva i prvi put su mi spomenuli takvu vrstu asfaltiranja, nakon kratkog sastanka rekli smo da ćemo vidjeti na terenu na našim primjerima. Bio je i u Srbu i u Gračacu, samo je za Plitvičku ulicu dostavio ponudu, malo je više nego što sam ja zamišljala. Oni imaju iskustva u Zagori i na otocima (Pag, Brač), po njihovoj priči to je oko 60 kuna po kvadratu za razliku od klasičnog asfalta koji je oko 200 kuna. Trebao bi barem netko od nas vidjeti kako to u naravi izgleda, nitko nije vidio nego na fotografijama i katalogu, u svakom slučaju ako to bude prihvatljivo i primjenjivo bit će i rebalans. Kad se nasipa, već nakon prve kiše i snijega imamo isti problem. Znam načelnika iz Kolana, morala bih otići, na njihovim slikama je izgledalo kao asfalt, a iz drugih mjesta kao nasipano. Nama su sela bitna da se trajno riješe ti problemi. Rade Dubajić- u Austriji to rade isto u brdskim područjima. Načelnica- rekli su meni da u Francuskoj rade. Rade Dubajić- za iste novce umjesto 600 metara moglo bi se riješiti skoro 3 kilometra.

Načelnica zatim odgovara na pitanje vijećnika Delača o broju učenika Srednje škole Gračac: naša informacija je da Predsjednik Šišić- za srednju školu je bitan i kadar, kako za nastavu, tako i za praksu, znam iz članstva u školskom odboru, da bi ostvarili te želje morate imati kadar i uvjete za praksu, iz tog razloga je stalno ekonomist i povremeno rendžer i šumarski tehničar, to su zanimanja za koja se može osigurati uvjete. Inače, problem je u ministarstvu ostvariti neko novo zvanje za djecu srednjoškolske dobi. Tomo Delač- budući da je ministar rekao 60 tisuća radnih dozvola daju, rekao je da treba ići na školovanje djece koja su potrebna, glupo je da završavaju te škole za ništa, da im se makar da neki zanat. Idemo u rekonstrukciju Cerovačkih špilja, očekujemo neki turizam, sada, danas je vrijeme da se pošalje ravnateljima da se ponudi djeci taj dio. Predsjednik- 5 godina je trebalo da se ishoduje za rendžera, za neko drugo zanimanje, npr. upravnog referenta morate imate pravnike i profesore koji će predavati tu, instalateri moraju ići u Zadar na praksu. Volio bih i ja da mogu ovdje. Tomo Delač- mi kao ugostitelji možemo osigurati praksu. Ružica Tulumović: Korenica ima ugostiteljsku školu, nema šanse uz to i uz Gospić da je i mi dobijemo. Slavica Miličić- otvara se resort u Lovincu. Kata Brčina- za Gospić učenici imaju osiguran i besplatan prijevoz. Tomo Delač: prijedlog je da načelnica i netko sazove zbor građana sa srednjom školom. Slavica Miličić- svima je lakše da su im djeca tu pod kontrolom. Ravnateljica to uvijek odbacuje. Predsjednik- pitanje nije loše, upitno je kako će odjeknuti, ali Slavice, nemojte se ljutiti, što god bilo ovdje, neki će opet slati svoju djecu u Zagreb ili Zadar. Slavica Miličić- gube vezu sa svojom sredinom. Načelnica: vezano uz OPG-ove, imaju četiri ugovora, oko 220 tisuća kuna, ugovori su s državom. Što se tiče cesta, morat će „Gračac čistoća“ odgovoriti, ja ne nadzirem svaku cestu, ne znam da li se išlo na tu cestu u Mazinu. Slavica Miličić- nije se išlo, prošle godine se do 4. mjeseca nije moglo. Viktor Kupčak- cesta je zarasla. Slavica Miličić- nije u redu spram tih ljudi, onda ih izmjestite negdje. Milorad Stanisavljević- Mazin uglavnom čiste županijske ceste, još Stjepan Knežević koji je prije bio vijećnik, tražio je da se putevi označe, da svatko označi svoj put, što se tiče Jovice Ilića rekao je da će izaći traktorom, išli smo tamo prošle godine. Slavica Miličić- niste. Znači obaveza je mještana da stave tablu. Milorad Stanisavljević- barem to. Slavica Miličić- tamo imate jednog djeda koji ne može hodati, zar oni trebaju staviti stupove? Milorad Stanisavljević- vezao uz onaj asfalt iz Colasa, mislim da je on dao ponudu za Plitvičku kompletnu, a treba samo jedan dio, nije samo Plitvičku nego i Cesarićevu i Hrvatske mladeži. Rade Dubajić- poslano je i Općini. Slavica Miličić- nije mi odgovoreno na koji način i kada će čistiti? Načelnica- kad budu mogli. Milorad Stanisavljević- kad budemo stigli. Viktor Kupčak- ovi iz Zadra što dođu u zimsku službu neće nikada sami naći neki odvojak. Slavica Miličić- onda se neće niti jednom ove zime u to selo dok ne okopni u petom mjesecu. 3 mjeseca nismo mogli Dani Vojnoviću odnijeti poštu. Predsjednik- odgovor ste dobili. Tomo Delač- načelnice, niste mi se zahvalili da sam zvao Gudelja da očisti ceste, kada se kamioni parkiraju neka očiste. Kako više nije bilo pitanja, predsjednik zaključuje aktualni sat u 17,40.

Predsjednik predlaže

**DNEVNI RED:**

1. Prijedlog III. Izmjene i dopune Proračuna Općine Gračac za 2018. godinu

2. Prijedlog Odluke o izmjeni i dopuni Odluke o izvršavanju Proračuna Općine Gračac

za 2018. godinu

3. Prijedlog Izmjene i dopune Programa održavanja komunalne infrastrukture za 2018. g.

4. Prijedlog Izmjene i dopune Programa gradnje objekata i uređaja komunalne infrastrukture

Općine Gračac za 2018. godinu

5. Prijedlog Izmjene i dopune Programa gradnje građevina za gospodarenje komunalnim

otpadom za Općinu Gračac u 2018. godini

6. Prijedlog Izmjene i dopune Programa utroška sredstava od prodaje obiteljske kuće ili

stana u državnom vlasništvu na području Općine Gračac u 2018. godini

7. Prijedlog Izmjene i dopune Programa utroška sredstava naknade za zadržavanje

nezakonito izgrađene zgrade u prostoru za 2018. godinu

8. Prijedlog Izmjene i dopune Programa utroška šumskog doprinosa za 2018. godinu

9. Prijedlog Izmjene i dopune Programa utroška sredstava od zakupa, zakupa za ribnjake,

prodaje i davanja na korištenje poljoprivrednog zemljišta i naknade za promjenu namjene

poljoprivrednog zemljišta u vlasništvu Republike Hrvatske za 2018. godinu

10. Prijedlog Izmjene i dopune Socijalnog programa Općine Gračac za 2018. godinu 11.Prijedlog Izmjene i dopune Programa javnih potreba u školstvu, predškolskom odgoju i

obrazovanju za 2018. godinu

12.Prijedlog Izmjene i dopune Programa javnih potreba u kulturi i religiji Općine Gračac za

2018. g.

Prijedloga za izmjene i dopune nema, vijećnici s 11 ZA- jednoglasno (od ukupno 11 nazočnih vijećnika) usvajaju predloženi dnevni red koji glasi:

**DNEVNI RED:**

1. Prijedlog III. Izmjene i dopune Proračuna Općine Gračac za 2018. godinu

2. Prijedlog Odluke o izmjeni i dopuni Odluke o izvršavanju Proračuna Općine Gračac

za 2018. godinu

3. Prijedlog Izmjene i dopune Programa održavanja komunalne infrastrukture za 2018. g.

4. Prijedlog Izmjene i dopune Programa gradnje objekata i uređaja komunalne infrastrukture

Općine Gračac za 2018. godinu

5. Prijedlog Izmjene i dopune Programa gradnje građevina za gospodarenje komunalnim

otpadom za Općinu Gračac u 2018. godini

6. Prijedlog Izmjene i dopune Programa utroška sredstava od prodaje obiteljske kuće ili

stana u državnom vlasništvu na području Općine Gračac u 2018. godini

7. Prijedlog Izmjene i dopune Programa utroška sredstava naknade za zadržavanje

nezakonito izgrađene zgrade u prostoru za 2018. godinu

8. Prijedlog Izmjene i dopune Programa utroška šumskog doprinosa za 2018. godinu

9. Prijedlog Izmjene i dopune Programa utroška sredstava od zakupa, zakupa za ribnjake,

prodaje i davanja na korištenje poljoprivrednog zemljišta i naknade za promjenu namjene

poljoprivrednog zemljišta u vlasništvu Republike Hrvatske za 2018. godinu

10. Prijedlog Izmjene i dopune Socijalnog programa Općine Gračac za 2018. godinu 11.Prijedlog Izmjene i dopune Programa javnih potreba u školstvu, predškolskom odgoju i

obrazovanju za 2018. godinu

12.Prijedlog Izmjene i dopune Programa javnih potreba u kulturi i religiji Općine Gračac za

2018. g.

Predsjednik poziva vijećnike da se izjasne o eventualnim primjedbama na zapisnik s prethodne, 11. sjednice Općinskog vijeća. Primjedbi nema te se stoga zapisnik smatra jednoglasno usvojenim.

**Ad/1** Prijedlog III. Izmjene i dopune Proračuna Općine Gračac za 2018. godinu, izvjestitelj je Nikolina Benić: izmjene su u iznosu od 180 tisuća kuna u odnosu na 2. rebalans. Što se tiče prihodovne strane, sredstva od fiskalnog izravnanja uvećana u odnosu na očekivanje do kraja godine, što se tiče prihoda od nefinancijske imovine- najviše elektrane. Kod korisnika, većeg odstupanja nema, osim od vrtića, zbog manjeg broja djece. Što se tiče samih rashoda, umanjenja nekih usluga, budući da nam porezna prava uzima dio poreza za usluge, uzima troškove; što se tiče ulaganja u računalne programe, obvezni smo uvesti aplikaciju e-račun. Što se tiče iznosa Vatrogasne zajednice imamo više sredstava pa moramo više izdvojiti u odnosu na drugi rebalans. Sanacija mosta na Otuči je izdvojena iz ostalih davanja, što se tiče naših tvrtki kapitalna su ulaganje tu negdje ista, jedino ukoliko je bilo izmjena oko izvora. Prijavili smo se na natječaje i nešto će još biti realizirano do kraja godine. Kod kupnje udžbenika dio koji je neutrošen je prebačen na božićnice umirovljenika, kojih će biti isplaćeno oko 293. Kod korisnika je rađeno prema njihovim zahtjevima i rebalansima. Tomo Delač: ne bih htio biti bezobrazan, rekli ste nešto za vrtić zbog smanjenog broja korisnika, koliko ima djece, koliko se plaća, a s koliko Općina sufinancira djecu i što u narednom periodu? Nikolina Benić- njihovi vlastiti prihodi su manji obzirom na broj djece, a ne da pojačavamo. Prema njihovim podacima ima oko 40 redovnih, 20 predškola, s tim da je dio redovnih na poludnevnom programu. 600 kuna plaćaju roditelji za puni iznos. Općina godišnje daje oko 945 tisuća kuna iz svojih prihoda. Kako više nije bilo prijava, vijećnici glasuju o predloženom rebalansu, 10 ZA, 1 uzdržan (od ukupno 11 nazočnih vijećnika), tako da većinom glasova donose

**III. Izmjene i dopune Proračuna Općine Gračac za 2018. godinu**

koje se prilažu i sastavni su dio ovog zapisnika.

**Ad/2** Prijedlog Odluke o izmjeni i dopuni Odluke o izvršavanju Proračuna Općine Gračac za 2018. godinu. Nikolina Benić- izmjena samo ukupnog iznosa. Prijava za raspravu nema. Vijećnici glasuju o predloženom 10 ZA, 1 uzdržan (od ukupno 11 nazočnih vijećnika), tako da većinom glasova donose

**Odluku o izmjeni i dopuni**

**Odluke o izvršavanju Proračuna Općine Gračac za 2018. godinu**

koja se prilaže i sastavni je dio ovog zapisnika.

**Ad/3**  Prijedlog Izmjene i dopune Programa održavanja komunalne infrastrukture za 2018. g.

Izvjestitelj je Svjetlana Valjin- uglavnom se mijenjaju samo izvori prihoda obzirom na ostvarenje. Prijava za raspravu nema. Vijećnici glasuju o predloženom 10 ZA, 1 uzdržan (od ukupno 11 nazočnih vijećnika), tako da većinom glasova donose

**Izmjene i dopune Programa održavanja komunalne infrastrukture za 2018. g.**

koje se prilažu i sastavni su dio ovog zapisnika.

**Ad/4** Prijedlog Izmjene i dopune Programa gradnje objekata i uređaja komunalne infrastrukture Općine Gračac za 2018. godinu. Izvjestitelj je Svjetlana Valjin- isto kapitalni projekti, izvješća već poslana, povlačenje sredstava do kraja godine. Tomo Delač: sufinanciranje Biljane Donje i Stražbenica? Svjetlana Valjiin- to su programi koji su dugotrajni i vjerovatno će trajati do 2022. i 2023. što smo mi dužni sufinancirati. Svake godine s Fondom se obnavlja ugovor 90% daje Fond. Konačno zatvaranje Stražbenice će biti kada se Biljane Donje otvore. Vijećnici glasuju o predloženom 10 ZA, 1 uzdržan (od ukupno 11 nazočnih vijećnika), tako da većinom glasova donose

**Izmjene i dopune Programa** gradnje objekata i uređaja

**komunalne infrastrukture za 2018. g.**

koje se prilažu i sastavni su dio ovog zapisnika.

**Ad/5** Prijedlog Izmjene i dopune Programa gradnje građevina za gospodarenje komunalnim otpadom za Općinu Gračac u 2018. godini. Svjetlana Valjin- o tome smo upravo pričali pod prethodnom točkom. Prijava za raspravu nema. Vijećnici glasuju o predloženom 10 ZA, 1 uzdržan (od ukupno 11 nazočnih vijećnika), tako da većinom glasova donose

**Izmjene i dopune Programa** gradnje građevina za gospodarenje komunalnim otpadom

za Općinu Gračac u 2018. godini

koje se prilažu i sastavni su dio ovog zapisnika.

Ad/6 Prijedlog Izmjene i dopune Programa utroška sredstava od prodaje obiteljske kuće ili stana u državnom vlasništvu na području Općine Gračac u 2018. godini. Svjetlana Valjin- mala izmjena, 150.000 uprihodovano, utrošak na Dalmatinsku ulicu. Prijava za raspravu nema. Vijećnici glasuju o predloženom 10 ZA, 1 uzdržan (od ukupno 11 nazočnih vijećnika), tako da većinom glasova donose

**Izmjene i dopune Programa** utroška sredstava od prodaje obiteljske kuće ili

stana u državnom vlasništvu na području Općine Gračac u 2018. godini

koje se prilažu i sastavni su dio ovog zapisnika.

Ad/7 Prijedlog Izmjene i dopune Programa utroška sredstava naknade za zadržavanje nezakonito izgrađene zgrade u prostoru za 2018. godinu. Svjetlana Valjin- legalizacija polako završava, toga je sve manje, utrošak na reciklažno dvorište. Prijava za raspravu nema. Vijećnici glasuju o predloženom 10 ZA, 1 uzdržan (od ukupno 11 nazočnih vijećnika), tako da većinom glasova donose

**Izmjene i dopune Programa** utroška sredstava naknade

za zadržavanje nezakonito izgrađene zgrade u prostoru za 2018. godinu

koje se prilažu i sastavni su dio ovog zapisnika.

Ad/8 Prijedlog Izmjene i dopune Programa utroška šumskog doprinosa za 2018. godinu. Izvjestitelj je Svjetlana Valjin: raspored sredstava uglavnom je na mrtvačnicu i pročistač. Tomo Delač: zanima me za tu mrtvačnicu do kada se misli i koliko još treba novca, već godinama o tome pričamo? Svjetlana Valjin- ove godine je realizirano, ako je prije bilo iz nekog drugog izvora, ali mrtvačnica je gotova. Vijećnici glasuju o predloženom 10 ZA, 1 uzdržan (od ukupno 11 nazočnih vijećnika), tako da većinom glasova donose

**Izmjene i dopune Programa** utroška

šumskog doprinosa za 2018. godinu

koje se prilažu i sastavni su dio ovog zapisnika.

Ad/9 Prijedlog Izmjene i dopune Programa utroška sredstava od zakupa, zakupa za ribnjake, prodaje i davanja na korištenje poljoprivrednog zemljišta i naknade za promjenu namjene poljoprivrednog zemljišta u vlasništvu Republike Hrvatske za 2018. godinu: Svjetlana Valjin- već je obrazloženo, iznosi 220 tisuća kuna. Prijava za raspravu nema. Vijećnici glasuju o predloženom 10 ZA, 1 uzdržan (od ukupno 11 nazočnih vijećnika), tako da većinom glasova donose

**Izmjene i dopune Programa** utroška sredstava **od zakupa,**

**zakupa za ribnjake, prodaje i davanja na korištenje**

**poljoprivrednog zemljišta i naknade za promjenu namjene**

**poljoprivrednog zemljišta u vlasništvu Republike Hrvatske za 2018. godinu**

koje se prilažu i sastavni su dio ovog zapisnika.

Ad/10 Prijedlog Izmjene i dopune Socijalnog programa Općine Gračac za 2018. godinu. Izvjestitelj je Anka Šulentić: najveće promjene odnose se na neutrošena sredstva udžbenika koja se preraspodjeljuju na osobe treće životne dobi. Tomo Delač: na koji način je to bilo, zar nije bilo dovoljno učenika? Anka Šulentić- mi smo planirali više da bude sigurno dovoljno za sve. Tomo Delač- da li ima onih koji nisu znali da imaju pravo, a trebali su? Ružica Tulumović: znali su svi, a više od dva mjeseca je trajao javni poziv. Bojana Fumić- potrebno je istaknuti da je Općina Gračac upravo potpisala sporazum s Ministarstvom uprave o omogućavanju pristupa državnim maticama, tako da građani za postupke po zahtjevima koje kod nas vode neće morati samo donositi izvode iz matica. Tomo Delač: pomoć za ogrjev? Anka Šulentić: županija donosi rješenje na osnovu popisa korisnika Centra za socijalnu skrb, mi samo isplaćujemo. Delač: da li možemo znati tko je dobio, zar nemamo pravo? Anka Šulentić- oni su napravili izvide na terenu i odobrili. Bojana Fumić- da li Vi imate neka saznanja o tome da je dobio netko tko nema pravo, kad pitate?. Tomo Delač: ne, nego samo pitam. Vijećnici glasuju o predloženom 10 ZA, 1 uzdržan (od ukupno 11 nazočnih vijećnika), tako da većinom glasova donose

**Izmjene i dopune Socijalnog programa Općine Gračac za 2018. godinu**

koje se prilažu i sastavni su dio ovog zapisnika.

Ad/11 Prijedlog Izmjene i dopune Programa javnih potreba u školstvu, predškolskom odgoju i obrazovanju za 2018. godinu. Anka Šulentić: promjena najviše zbog vlastitih prihoda. Tomo Delač- koliko je minimalno potrebno da bi vrtić bio rentabilan? Bojana Fumić- to je javna ustanova, ne postoji radi stjecanja dobiti i ne može se gledati tako, njome se javnim sredstvima pruža jedna od osnovnih djelatnosti iz nadležnosti lokalne samouprave- predškolski odgoj, to je minimum usluga koje se moraju osigurati u jednoj zajednici. Vijećnici glasuju o predloženom 10 ZA, 1 uzdržan (od ukupno 11 nazočnih vijećnika), tako da većinom glasova donose

**Izmjene i dopune**

**Programa** javnih potreba u školstvu, predškolskom odgoju i obrazovanju

za 2018. godinu

koje se prilažu i sastavni su dio ovog zapisnika.

Ad/12 Prijedlog Izmjene i dopune Programa javnih potreba u kulturi i religiji Općine Gračac za 2018. g. Anka Šulentić: promjene su najviše kod knjižnice, predvidjeli su bili peći na pelete. Prijava za raspravu nema. Vijećnici glasuju o predloženom 10 ZA, 1 uzdržan (od ukupno 11 nazočnih vijećnika), tako da većinom glasova donose

**Izmjene i dopune**

**Programa javnih potreba u kulturi i religiji Općine Gračac**

za 2018. godinu

koje se prilažu i sastavni su dio ovog zapisnika.

Predsjednik čestita predstojeće blagdane te poziva nazočne da ostanu na prigodnom domjenku. Zaključuje radni dio sjednice u 18,10 h.

**ZAPISNIČAR: PREDSJEDNIK:**

**Bojana Fumić, mag. iur. Tadija Šišić, dipl. iur.**